હકીકતમાં વર્ષ 2015માં છ વકીલોએ એક કેસ દાખલ કર્યો હતો, જેમાં દાવો કરવામાં આવ્યો હતો કે, તાજમહેલ પૂર્વમાં એક શિવ મંદિર હતું. જેનું નામ તેજો મહેલ હતું. એટલા માટે હિન્દુ ધર્મને માનવાવાળાને તાજ મહેલ પરિસરના દર્શન અને આરતીની મંજૂરી આપવી જોઇએ. સાથે જ સ્મારકના એ રૂમોને ખોલવાની પણ માંગ કરાઇ હતી, જેને બંધ કરવામાં આવ્યા છે. ઉલ્લેખનીય છે કે, હાલમાં માત્ર મુસ્લિમ સમુદાયના જ લોકો તાજમહલની આ પરિસર નજીક નમાઝ અદા કરવા માટે આવે છે. અહીં તાજમહલ પરિસરમાં સ્થિત મસ્જિદમાં દર શુક્રવાર મુસ્લિમ સમુદાયના લોકો નમાઝ અદા કરવા આવે છે.